**Dejiny papiera**

**Papier** bol už v najstaršej dobe tlmočníkom myšlienok človeka a hlavným prostriedkom na zachovanie a rozšírenie výsledkov myslenia. Kultúrne poslanie papiera začalo sa okolo roku 1800 pred n. l. Podnet na to dala rastlina papierovník - papyrus z močaristých krajov Nílu v Egypte. Steblá papyrusu najskôr zbavili kôry a lyka a zostala biela dreň dlhá 4 až 5 m.

**Dreň** ručne rozrezávali na úzke pásiky, ktoré kládli vedľa seba a krížom cez seba. Potom nasledovalo vyklepávanie, čím sa vyrovnala hrúbka pásika. Uvoľnenými rastlinnými šťavami, prípadne náterom lepidla zo škrobu alebo múky, zlepili sa pásiky drene papyrusu, čím vzniklo pevné pletivo hárku. Po vysušení sa papyrus leštil. Na významnejšie dokumenty pripravovali zvitky, ktoré boli niekedy až niekoľko metrov dlhé zlepovaním viacerých pásikov.

**Okrem Egypťanov** zhotovovali písací materiál aj Mayovia, praobyvatelia dnešného Mexika, aj iné kmene. Napríklad Aztékovia z agáve, prípadne z morušovitého materiálu, a to tým spôsobom, že olupovali vrstvu lyka, pásiky kládli vedľa seba a krížom cez seba  spojovali ich škrobom. Mayovia neskôr celkom nezávisle od Číňanov vynašli spôsob výroby splsteného papiera.

**Predchodcom papyrusu bol pergamen.** V Egypte už v 2. st. pred n. l. ho používali na písanie a maľovanie. Asi v roku 105 začal sa v dejinách ľudskej civilizácie používať ďalší materiál na písanie, a to splstený papier. Vynašli ho Číňania. V podstate to bolo lyko moruše papierovej, handry z tkáčovní a hodvábny odpad, bambus, slama, čínska jedľa, smrek a iné.

**Na Slovensku** sa asi do roku 1308 ako písací materiál používal pergamen. V 17.stor. vznikli na Slovensku dve papierne – na Spiši a v Liptove. V roku 1596 až 1600 založili mešťania papiereň v Michale, kde sa vyrábal ručný papier. Najstaršia papiereň bola založená v roku 1613 v Spišskej Tepličke. Koncom 17. stor. vznikli ešte ďalšie v Dobšinej, v Tisovci, a v Stupave pri Bratislave. Začiatkom 18. stor. vznikla ružomberská papiereň, ktorá položila základy terajšej vyspelej papiernickej výrobe v Ružomberku.

**Obrázkové rukopisy** zhotovené v 14.až 16.stor. indiánskymi kmeňmi Mayov a písané na americkom splstenom papieri sú uložené v Paríži, Madride a najcennejšie v Drážďanoch.